Արծվաշեն (համայնք, Քաշաթաղի շրջան)

Արծվաշեն, համայնք Արցախի Հանրապետության Քաշաթաղի շրջանում։ Ներկայում համայնքի ամբողջ տարածքը գտնվում է Ադրբեջանի զինված ուժերի վերահսկողության ներքո և Արցախի Հանրապետության կողմից համարվում է օկուպացված։

Աշխարհագրություն 
Համայնքը տեղաբաշխված է Արցախի Հանրապետության հարավարևմտյան մասում։ Ունի հարթավայրային տեղանք։ Համայնքի տարածքն 2819,5 հա է, որից 1147,2 հա-ն անտառային հողեր են։ Համայնքի սահմաններով է հոսում Հագարի գետը։

Բերձոր շրջկենտրոնից հեռու է 78 կմ, իսկ մայրաքաղաք Ստեփանակերտից` 128 կմ։

Վարչատարածքային բաժանում և համայնքային կյանք 
Համաձայն Արցախի Հանրապետության վարչատարածքային բաժանման՝ Արծվաշեն համայնքն իր մեջ ներառում է Արծվաշեն և Մխանց գյուղերը։

Համայնքում գործում էր գյուղապետարան, բուժկետ, դպրոց։ 

Համայնքն ապահովված էր էլեկտրաէներգիայով, հասանելի էին բջջային, ինտերնետ կապի միջոցներն ու ռադիոհեռուստատեսությամբ։

Գործում էր ջրամատակարարման համակարգ, որը սնվում էր 1 ակունքից։ Առկա էին խմելու ջրի համար շուրջ 60 անհատական ջրհորներ։ Համայնքի տարածքով անցնում էին «Արծվաշեն-1», «Արծվաշեն-2»,
«Արծվաշեն-3» և «Արծվաշեն-4» ոռոգման ջրատարները։

2015 թվականի դրությամբ համայնքային ճանապարհները բնահողային էին։

Համայնքը միացված էր հանրապետության տրանսպորտային կապին Կովսականի ներշրջանային տրանսպորտային համակարգով։

Բնակչություն 
Արծվաշեն համայնքի բնակչությունը 2015 թվականի դրությամբ կազմել է 203 մարդ, որոնք կազմել են 61 տուն։ Նույն թվականի դրությամբ Արծվաշեն գյուղում բնակվել է 109 մարդ, որոնք կազմել են 35 տուն։ Մխանց գյուղում բնակվել է 94 մարդ, որոնք կազմել են 26 տնտեսություն։

Կրթություն 
Արծվաշեն համայնքում գործում էր հիմնական դպրոց, որտեղ 2015 թվականի դրությամբ սովորում էր 15 աշակերտ։

Տնտեսություն 
Համայնքի բնակչությունը հիմնականում զբաղվել է գյուղատնտեսությամբ՝ հողագործությամբ և անասնապահությամբ։ Համայնքի տարածքի 1550,7 հա-ը գյուղատնտեսական նշանակության են։

Ծանոթագրություններ 

Քաշաթաղի շրջանի համայնքներ